Pessi ja Illusia (vuoden 1954 elokuva)

Pessi ja Illusia on  Jack Witikan ohjaama elokuva vuodelta 1954. Se perustuu Ahti Sonnisen Yrjö Kokon sadun Pessi ja Illusia pohjalta säveltämään satubalettiin (1952)Anna Korhonen: Pessi ja Illusia

Elokuvan tekijöinä olivat paljolti samat henkilöt – tanssijat, koreografi ja orkesteri sekä kapellimestari – kuin aiemmin Suomalaisessa oopperassa esitetyssä baletissa. Elokuvan valmistumista seuraavana vuonna Witikka harmittelee olosuhteiden ylivoimaisuutta: "Mutta olosuhteet Pessin ja Illusian tekemisessä olivat ylivoimaiset. Oli yritettävä ottaa 408 kuvaa yhdessä ainoassa kulmauksessa. Kameraa ei voinut pahasti liikutella mihinkään päin. Teepä siinä sitten elävää kuvaa. Olisi pitänyt voida ottaa koko elokuva paljon abstraktisemmin."Muut tiedot, Elonet.fi, viitattu 23.10.2012

Elokuvan keskusparina, Pessinä ja Illusiana, tanssivat tanssilegendat Heikki Värtsi ja Doris Laine. Kertoja Leo Riuttu huolehtii juonen käsittelystä.

Arviot
Aikalaisarviot olivat tylyt. Huomiota kiinnitettiin esimerkiksi juuri liikkumattomaan kameraan, ja lavastus todettiin kukkakaupan nurkkaukseksi. Tanssitilaa pidettiin ahtaana.Arviot, Elonet.fi, viitattu 23.10.2012

Myöhemmissä arvioissa on pahoiteltu aikalaisarvioiden tylyyttä, ja elokuvaa pidetään kotimaisen fantasian arvokkaana kulmakivenä.Jussi Karjalainen, Pessi ja Illusia, Tv-maailma, 42/2012 sivu17  Sitä on pidetty poikkeuksellisena, kunnianhimoisena ja häpeämättömän vanhanaikaisesti taiteellisena tuotantona, jonka sisältö kuitenkin edustaa modernismin tuulahduksia.Arto Pajukallio, Elokuvat, Helsingin Sanomat 23.10.2012, sivu D 7

Näyttelijät

Lähteet

Aiheesta muualla


Luokka:Jack Witikan ohjaamat elokuvat
Luokka:Aiemmin julkaistuun materiaaliin perustuvat elokuvat
Luokka:Suomalaiset mustavalkoelokuvat
Luokka:Vuoden 1954 suomalaiset elokuvat
Luokka:Tanssielokuvat